Idioma zeltibero - Biquipedia, a enziclopedia libre

# Idioma zeltibero

### De Biquipedia

Zeltibero
{{{Imachen}}}
Altras denominazions: | {{{altrasdenominazions}}}
Parlato en: | Peninsula Iberica
Territorios: | Europa

Parladors:

- Luenga materna:
- Altros:

Amortada

- -
- -

Clasificazión: | {{{clasificazión}}}
Filiazión: | Indoeuropeya Zelta Continental Zeltibero
Estatus ofizial
Luenga ofizial en: | -
Regulato per: | -
Codigos de a luenga
ISO 639-1 | -
ISO 639-2 | -
SIL | -
Se beiga tamién: Filo indoeuropeu

O zeltibero yera una luenga zelta paleoispanica i charrata en o zentro-noreste de a peninsula Iberica dica o sieglo I.

## [Editar] Distribuzión

Se charraba en zonas de bellas probinzias de o centro y nordest d'España: Zaragoza, Tergüel, Cuenca, Guadalaxara, Segobia, Soria, Burgos y A Rioxa, que en gran mida yeran zonas an l'arquiolochía documenta a cultura zeltiberica.

De seguro i eba enclaus en atras zonas d'España, porque Plinio deziba de os zelticos de Beturia (costa entre a Guadiana y o Guadalquivir) deszienden de os zeltibers y les se parixen en ritos, luenga y nomes de ziudaz como Nertobriga. Se sape tamién que i eba poblazions fortificatas por os zeltiberos chunto a os ibers ausetans.

A parte de lo que deziba Plinio l'arqueolochía confirma más enclaus zeltas d'afinidat zeltibera en l'Algarbe (estelas) y Alentejo (zeramica con orichen posible entre os arebacos).

Enta l'uest de a peninsula o zeltibero yera en contacto con lenguas indeuropeyas de clasificazión polemica como o lusitano, propia de etnias como os lusitans, betons y puede que os baczios.

## [Editar] Fuens

Entre as fuens destacan:

- Os bronzes de Contrebia Belaisca, autual Botorrita.
- Inscripzions rupestres en o santuario de Peñalba de Billastar, amán de o lugar de Billastar, en a Comunidá de Tergüel, escritas en alfabeto latino.
- Inscripzions en as teseras d'ospitalidat, a más estensa a de Luzaga, en Guadalaxara.

Y as más chenerals en lenguas paleoispanicas:

- Inscripzions en monedas
- Toponimia y antroponimia.

## [Editar] Descripzión

- Carauters arcaicos indoeuropeyos: O zeltibero teneba arcaísmos indoeuropeyos que no aparixen en atra lengua zelta:
  - Chenitibos singulars de os temas en o-, que ye –o en cuenta de –i.
  - S'alzan os diftongos indoeuropeyos –eu y –ei, (datibo Luguei de Peñalba de Billastar).
  - Chenitibo –as de os temas en a-
  - Uso de conchunzions como kue, nekue, y a conchunzión uta, que tamién se conoxe en indoiranio.
- Carauters arcaicos zeltas comuns con o gaelico: representaban feitos que enantes se trobaban en o protozelta que se charraba en Europa Zentral, que eboluzionoron ta atros carauters, pero que se conserboron en gaelico y zeltibero por a posizión marchinal suya.
  - O zeltíbero s'esfenziaba de o lepontico, galo y de as lenguas zeltas de Britannia, (lenguas galobritónicas), y coincidiba con o gaelico, en que conserbaba a -Kw- indoeuropea, y no la transformaba en P-. Asinas en gaélico capeza se dice cenn, (y se diziría de manera parexita en zeltíbero), en galo y en bretón se diz penn, como en Uther Penn Dragon; en gaélico se diz Mac, (fillo de), en galés se diz (m)ab.
  - Atra coinzidenzia con o gaelico yera que conserbaba a g- labiobelar.
  - O gaelico mos puede serbir pa interpretar o nome arebacos como bacc(i)os de l'est, igual que l'antigo reino de Arguill en Escozia que significa Oir Ghaedil, gaelicos de l'est.
- Carauters arcaicos zeltas comuns con o lepontico: O zeltiberico y o lepontico se parixeban en que o zeltiberico teneba un chenitivo singular –o, pa os temas en o-, y o lepontico lo teneba en –u, en cuenta de -i como en as atras lenguas zeltas.
- Carauters comuns con o galo y o lepontico: O zeltíbero se parixeba a o galo y a o lepontico en que teneba datibos plurals en –bhos, (-bo, -bi en galo), y acusatibos –m, -n de os temas en a-.

## [Editar] Onomastica

- Bi ha toponimos zeltibers carauteristicos:
  - Rematatos en -briga, (pueyo, corona u mon fortificato): Nertobriga, Arcóbriga, Munébrega, (antiga Mundobriga). Sin dembargo no siempre un topopónimo acabado en briga ye zelta, Ballabriga bién de o latín Aprica, abrigata
  - Con a radiz seg, (victoria): Segontia > Siguenza, Segovia > Segobia, Sigueya, Seguisamo > Sasamón.
  - Con un superlativo en sama, xama, visible en a diosa gala belisama, tenemos a más de Seguisamo, Uxama, (la muito alta, en Soria, y tamién atra en tierras autrigonas) y Ledaisama > Ledesma.
  - Atros topónimos curiosos son Clunia > Coruña del Conde, igual que a Coruña gallega, y Contrebia, nome de diferens ziudaz zeltiberas.
- Se conoxen muitos antroponimos de zeltibers, pero se troban por tota a península, fuera y drentro de l'antiga Zeltiberia. Entre os zeltibers de tot ye Aius.
- Son muito interesans os teonimos:
  - Neito: En o bronze de Botorrita sale Neito, y corresponde con o dios irlandés Neit
  - Lugus: o santuario de Peñalba de Billastar le yera dedicato, aparixe mencionato en os bronzes de Botorrita, y en una lapida d'Uxama, (Burgo de Osma). Corresponde con o dios irlandés Lug, conoxito en tot o mundo Zelta, Lyon bién de Lugdunum.
  - Ocnioroco: bi ha una lápida dedicata a Mercurius ocniorocus en Monreyal de Fariza, (Zaragoza), corresponde a l'irlandés ogma y o galo ogmios.

## [Editar] Enrastres esternos

- (es) Celtohispanos y Celtoligures

Luengas zeltas
Zeltico continental | Idioma galo†| Luenga lepontica† | Idioma galata† | Idioma zeltibero†
Grupo goidelico | Idioma irlandés | Idioma manés | Idioma gaelico escozés
Grupo britonico | Idioma bretón | Idioma cornuallés | Idioma cumbrico† | Idioma picto† | Idioma galés
| † Luengas esmortezitas

Retrieved from "http://an.wikipedia.org../../../i/d/i/Idioma_zeltibero.html"

Categoría: Luengas zeltas

##### Views

- Articlo
- Descusión
- Current revision

##### Rechirar

##### Atras luengas

- Deutsch
- English
- Español
- Nederlands
- Polski
- Português
- Svenska